Пісьмо птушак
*Аляксей Пысін*

Лёг сняжок пушысты,

Белы, як папера,

А на снезе птушкі

Ў каляровым пер'і.

Снегіры, сініцы,

Галкі-забіякі

На паперцы гэтай

Пакідаюць знакі.

Цэлую гадзіну

Дзеці прастаялі:

«Што гэта за знакі?» —

I не адгадалі.

Падышоў дзядуля,

Акуляры — ў рукі:

— Зараз адгадаем,

Дарагія ўнукі.

Гэта ж пішуць птушкі:

Ў іх няма кармушкі,

Просяць хоць бы трошкі

Зерняў, хлебных крошак.

1957 г.